หนูอยากทราบว่าหนูมีอะไรกับแฟนแล้วต่อมาผ่านมาอีก3วันประจำเดือนก็มา 3วัน หลังจากนั้นก๋หายไปเลยค่ะ เกือบ2เดือน ตรวจแล้วขึ้น1ขีด ตรวจ2รอบ หนูจะท้องมั่ยค่ะ
สวัสดีค่ะ หากประจำเดือนได้มาแล้วหลังจากที่มีเพศสัมพันธ์ โดยมาในช่วงวันที่ควรจะมา และมานาน 3 วันดังกล่าว ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นและหลังจากที่ประจำเดือนมาแเล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น อีกทั้งหากได้ตรวจหาการตั้งครรภ์แล้ว พบขึ้นเพียง 2 ขีด ก็แสดงว่าไม่น่ามีการตั้งครรภ์เกิดขึ้น ดังนั้น การที่ประจำเดือนไม่มา จึงอาจเกิดจากสาเหตุอื่นๆ เช่น- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว- เป็นโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ เช่น มีภาวะถุงน้ำจำนวนมากในรังไข่- มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ- มีพังผืดในมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำควรรอประจำเดือนไปก่อน หากไม่มาเกิน 3 เดือน จึงควรไปพบไปพบแพทย์เพื่อตรวจหาสาเหตุค่ะ